pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมช.ศธ."ม.ล.ปนัดดา ดิศกุล" เปิดสัมมนา "การแลกเปลี่ยนความรู้เพื่อขับเคลื่อนอาชีวศึกษาไทยในยุคประเทศไทย 4.0"
วันศุกร์ที่ 22 กันยายน 2560
รมช.ศธ."ม.ล.ปนัดดา ดิศกุล" เปิดสัมมนา "การแลกเปลี่ยนความรู้เพื่อขับเคลื่อนอาชีวศึกษาไทยในยุคประเทศไทย 4.0"
ม.ล.ปนัดดา ดิศกุล รัฐมนตรีช่วยว่าการกระทรวงศึกษาธิการ เป็นประธานเปิดงานสัมมนา หัวข้อ "การแลกเปลี่ยนความรู้เพื่อขับเคลื่อนอาชีวศึกษาไทยในยุคประเทศไทย 4.0"
เมื่อวันศุกร์ที่ 22 กันยายน 2560 ณ ห้องนราธิป กระทรวงการต่างประเทศ ถนนศรีอยุธยา เขตราชเทวี
ม.ล.ปนัดดา ดิศกุลกล่าวว่า รู้สึกยินดีเป็นอย่างมากที่ได้ร่วมงานสัมมนาครั้งนี้ ซึ่งถือเป็นการจัดงานที่เป็นเกียรติยศต่อทั้งกระทรวงศึกษาธิการและกระทรวงการต่างประเทศ ที่ได้ร่วมมือแลกเปลี่ยนองค์ความรู้ของต่างประเทศ เพื่อนํามาใช้ในการขับเคลื่อนการอาชีวศึกษาในยุคประเทศไทย 4.0 ซึ่งขณะนี้ประเทศไทยยังไม่เป็น 4.0 เพียงแต่เรามุ่งมั่นที่จะเป็น
อย่างไรก็ตาม การขับเคลื่อนประเทศไทย 4.0 ไม่ใช่เพียงการขับเคลื่อนเศรษฐกิจด้วยเทคโนโลยี ความคิดสร้างสรรค์ และนวัตกรรมเท่านั้นแต่เราจะต้องไม่ลืมความเป็นเอกลักษณ์ของชนชาติไทย เช่น ความสุภาพอ่อนน้อมถ่อมตน ความเป็นสุภาพชน การรักษาเอกลักษณ์ขนบธรรมเนียมประเพณีอันดีงามของชนชาติไทยจึงเป็นเรื่องสําคัญยิ่งที่ครูอาจารย์ต้องช่วยกันในเรื่องเหล่านี้ มิฉะนั้น 4.0 ก็จะเป็นแค่นิทานหรืออยู่ในตํานานเท่านั้น
ช่วงเวลาที่ผ่านมา กระทรวงศึกษาธิการให้ความสําคัญกับการเรียนอาชีวศึกษาเป็นอย่างมากโดยเฉพาะอย่างยิ่งการเรียนการสอนในระบบทวิภาคี ที่ให้ผู้เรียนอาชีวะออกไปฝึกงานเพื่อให้ก้าวทันเทคโนโลยีที่ทันสมัย โดยย้ําว่าการเรียนอาชีวะในปัจจุบันไม่ด้อยไปกว่าการเรียนมหาวิทยาลัย เพราะผู้เรียนสายอาชีวศึกษาสามารถเรียนต่อได้จนจบระดับปริญญาตรี โดยในวันที่ 4 สิงหาคมที่ผ่านมา สมเด็จพระเทพรัตนราชสุดาฯ สยามบรมราชกุมารี ได้เสด็จแทนพระองค์ในการพระราชทานปริญญาบัตรให้แก่ผู้สําเร็จการศึกษาระดับปริญญาตรี สายเทคโนโลยี จากสถาบันการอาชีวศึกษา สังกัดสํานักงานคณะกรรมการการอาชีวศึกษา ทั้ง 23 แห่ง ณ วิทยาลัยการอาชีวศึกษาปทุมธานี จํานวน 3,200 คน ยังความปลาบปลื้มและตื้นตันใจต่อพ่อแม่ผู้ปกครองที่บุตรหลานของตนเป็นบัณฑิตรุ่นแรก ถือว่าเป็นรุ่นประวัติศาสตร์ของอาชีวศึกษาไทยที่ได้รับพระราชทานปริญญาบัตรจากพระราชหัตถ์ของพระองค์ จึงฝากให้ครูอาจารย์อาชีวะได้ช่วยกันเสริมสร้างพัฒนาการอาชีวศึกษาของไทยให้เจริญก้าวหน้ามั่นคงสืบไป
สําหรับการนําองค์ความรู้จากต่างประเทศมาใช้ในการขับเคลื่อนอาชีวศึกษา ขอให้นํามาประยุกต์ใช้ให้เหมาะสม รวมทั้งการใช้ภาษาต่างประเทศที่ไม่ใช่ภาษาของเรา จึงจะต้องนํามาศึกษาและใช้ด้วยความถูกต้อง ชัดเจน รอบคอบ และถี่ถ้วน
โอกาสนี้ ม.ล.ปนัดดา ได้กล่าวขอบคุณกระทรวงการต่างประเทศที่ได้ช่วยแสวงหาแนวทางการทํางานที่เป็นเลิศ (Best Practices) ด้านอาชีวศึกษาจากต่างประเทศมาประยุกต์ใช้ในการอาชีวศึกษาของไทย ซึ่งจะนําไปสู่การลงนามความร่วมมือของทั้งสองส่วนราชการที่จะเกิดผลเป็นรูปธรรมในการทํางานขับเคลื่อนอาชีวศึกษาของไทยในยุคประเทศไทย 4.0ต่อไป
บัลลังก์ โรหิตเสถียร: สรุป/รายงาน
อิทธิพล รุ่งก่อน: ถ่ายภาพ
รัฐบาลไทย-ข่าวทำเนียบรัฐบาล-สธ.ส่งทีมดูแลนักศึกษาใต้กลับจากมณฑลเหอเป่ย (Hebei) พบสบายดี
วันจันทร์ที่ 27 มกราคม 2563
สธ.ส่งทีมดูแลนักศึกษาใต้กลับจากมณฑลเหอเป่ย (Hebei) พบสบายดี
กระทรวงสาธารณสุข ส่งทีมสอบสวนโรคเคลื่อนที่เร็ว ดูแลกลุ่มนักศึกษาไทยจากสามจังหวัดชายแดนภาคใต้กลับจากศึกษาต่อที่มณฑลเหอเป่ย ทุกคนสบายดี กําลังใจดี
กระทรวงสาธารณสุข ส่งทีมสอบสวนโรคเคลื่อนที่เร็ว ดูแลกลุ่มนักศึกษาไทยจากสามจังหวัดชายแดนภาคใต้กลับจากศึกษาต่อที่มณฑลเหอเป่ย ทุกคนสบายดี กําลังใจดี
นายแพทย์โสภณ เอี่ยมศิริถาวร ผู้อํานวยการกองโรคติดต่อทั่วไป กรมควบคุมโรค ให้สัมภาษณ์กรณีกลุ่มนักศึกษาไทยจากสามจังหวัดชายแดนภาคใต้เดินทางกลับจากการศึกษาต่อที่เมืองฉือเจียจวง (Shijiazhuang) มณฑลเหอเป่ย (Hebei) ภายหลังจากได้ทราบข้อมูล กรมควบคุมโรคได้ส่งเจ้าหน้าที่เข้าไปตรวจสอบและโทรศัพท์นัดหมายเข้าไปดูแล ซึ่งขณะนี้เจ้าหน้าที่ควบคุมโรคติดต่อกับกลุ่มนักศึกษาจํานวน 13 คน เบื้องต้นได้รับรายงานว่า ทุกคนสบายดี ในส่วนของมาตรการคัดกรองผู้เดินทางจากพื้นที่ระบาดของโรคของประเทศไทย ได้ดําเนินการตั้งแต่ต้นเดือนมกราคม 2563 เมื่อได้รับรายงานว่ามีโรคปอดอักเสบจากไวรัสระบาดจากเมืองอู่ฮั่น (Wuhan) มณฑลหูเป่ย์ (Hubei) ที่เป็นศูนย์กลางการระบาด มาตั้งแต่วันที่ 3 ถึง 24 มกราคม 2563 จนเมืองอู่ฮั่นปิดสนามบินจึงได้ขยายงานคัดกรองไปเมืองกว่างโจว และเมืองอื่นๆ ที่มีการระบาด มีการคัดกรองด้วยเทอร์โมสแกน 2 แบบ คือ 1) แบบทั่วไป (Universal thermal scan) สําหรับผู้เดินทางทุกเที่ยวบินที่มาจากเมืองต่างๆ ก่อนผ่านด่านตรวจคนเข้าเมือง และ 2) แบบจําเพาะกับผู้โดยสารที่มาจากเมืองที่มีการระบาดโดยเฉพาะด้วยการติดตั้งเครื่องอยู่ที่ประตูทางออกจากเครื่องบินโดยตรง (Targeted thermal scan)
โดยมีเจ้าหน้าที่ควบคุมโรคคัดกรองไข้เป็นรายคน ระยะที่ผ่านมาคัดกรองพบผู้โดยสารมีไข้จํานวน 24 รายในกรณีที่ผู้ป่วยยังไม่แสดงอาการป่วยหรือไม่มีไข้ จากรับประทานยาลดไข้ จะมีระบบคัดกรองเพิ่มอีก 2 ชั้น คือ ที่สถานพยาบาลรัฐและเอกชน และความร่วมมือกับบริษัททัวร์ในการเฝ้าระวังในชุมชนและโรงแรมที่พักโดยประชาชน เมื่อพบผู้ป่วยสงสัยป่วยด้วยโรคปอดอักเสบจากเชื้อไวรัสโคโรนาสายพันธุ์ใหม่ 2019 จะได้นําเข้าสู่ การรักษาที่รวดเร็ว
อย่างไรก็ตาม นักศึกษากลุ่มนี้แม้จะเดินทางมาจากมณฑลเหอเป่ย (Hebei) ที่ยังไม่มีรายงานการระบาด แต่เพื่อความไม่ประมาทและลดความวิตกกังวล ทีมจากกรมควบคุมโรคจะดําเนินการเฝ้าระวังตามมาตรฐานการป้องกันควบคุมโรคอุบัติใหม่ต่อไป
********************************* 27 มกราคม 2563
***********************************
รัฐบาลไทย-ข่าวทำเนียบรัฐบาล-"ยุติธรรม" หารือแนวทางการแก้ไขปัญหาหนี้นอกระบบในพื้นที่จังหวัดชัยภูมิ
วันจันทร์ที่ 2 กรกฎาคม 2561
"ยุติธรรม" หารือแนวทางการแก้ไขปัญหาหนี้นอกระบบในพื้นที่จังหวัดชัยภูมิ
กระทรวงยุติธรรม หารือแนวทางการแก้ไขปัญหาหนี้นอกระบบในพื้นที่จังหวัดชัยภูมิ
ในวันจันทร์ที่ ๒ กรกฎาคม ๒๕๖๑ เวลา ๐๘.๓๐ น.
นางกรรณิการ์ แสงทอง รองปลัดกระทรวงยุติธรรม
เป็นประธานการประชุมคณะกรรมการแก้ไขปัญหาหนี้นอกระบบในพื้นที่จังหวัดชัยภูมิ
เพื่อพิจารณาแนวทางในการอํานวยความเป็นธรรมและให้ความช่วยเหลือประชาชนที่ได้รับความเดือดร้อน
จากกลุ่มนายทุนหนี้นอกระบบในพื้นที่จังหวัดชัยภูมิ
โดยมีผู้แทนจากหน่วยงานที่เกี่ยวข้อง เข้าร่วมประชุมฯ
ณ ห้องประชุมกระทรวงยุติธรรม ๒ ชั้น ๘ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพฯ
รองปลัดกระทรวงยุติธรรม กล่าวว่า สืบเนื่องจากการลงพื้นที่จังหวัดชัยภูมิ
ของพลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม
พร้อมคณะผู้บริหาร ทําให้รับทราบข้อมูลความเดือดร้อนของประชาชนจากการถูกเจ้าหนี้นอกระบบในพื้นที่
เอารัดเอาเปรียบ อาทิ ถูกฟ้องร้องให้ชําระหนี้ในจํานวนที่สูงเกินความเป็นจริง ถูกยึดเอกสารสิทธิ์ที่ดินทํากิน
และถูกบังคับคดียึดที่ทํากินและที่อยู่อาศัยขายทอดตลาด เป็นต้น
โดยรองนายกรัฐมนตรีและรัฐมนตรีว่าการกระทรวงยุติธรรม ได้มีข้อสั่งการให้แต่งตั้งคณะทํางาน
เพื่อศึกษาข้อมูลเชิงลึกของเจ้าหนี้และกลุ่มลูกหนี้ พร้อมทั้งให้จัดกลุ่มจําแนกสภาพปัญหาความเดือดร้อน
ของประชาชน เพื่อนําไปสู่การแก้ไขปัญหาต่อไป
ทั้งนี้ ในเบื้องต้นได้มีคําสั่งแต่งตั้งคณะกรรมการฯ เพื่อตรวจสอบ กําหนดแนวทางการช่วยเหลือ
ป้องกัน และแก้ไขปัญหา โดยมีคณะกรรมการ ๒ ระดับ คือ
๑) คณะกรรมการอํานวยการแก้ไขปัญหาหนี้นอกระบบในพื้นที่จังหวัดชัยภูมิ
มีปลัดกระทรวงยุติธรรม เป็นประธานกรรมการ
และ ๒) คณะกรรมการขับเคลื่อนการแก้ไขปัญหาหนี้นอกระบบในพื้นที่จังหวัดชัยภูมิ
มีรองผู้ว่าราชการจังหวัดชัยภูมิที่ได้รับมอบหมาย เป็นประธานกรรมการ
รัฐบาลไทย-ข่าวทำเนียบรัฐบาล-สธ.ทุ่มงบเพิ่มศักยภาพโรงพยาบาลปริมณฑล 5 จังหวัด “รพ.จตุรทิศ” ด่านหน้าลดการส่งต่อเข้า กทม.
วันพฤหัสบดีที่ 21 พฤศจิกายน 2562
สธ.ทุ่มงบเพิ่มศักยภาพโรงพยาบาลปริมณฑล 5 จังหวัด “รพ.จตุรทิศ” ด่านหน้าลดการส่งต่อเข้า กทม.
กระทรวงสาธารณสุข เร่งพัฒนาโรงพยาบาลจตุรทิศใน 5 จังหวัดปริมณฑล เติมงบพิเศษ เพิ่มศักยภาพโรงพยาบาลทั้งจังหวัด ตั้งเป้าภายใน 3 เดือน จํานวนผู้ป่วยนอกไม่เพิ่ม ลดระยะเวลารอคอยได้ชัดเจน แก้ปัญหาผู้ป่วยล้นเตียง ลดความแออัดและการส่งต่อเข้า กทม.
กระทรวงสาธารณสุข เร่งพัฒนาโรงพยาบาลจตุรทิศใน 5 จังหวัดปริมณฑล เติมงบพิเศษ เพิ่มศักยภาพโรงพยาบาลทั้งจังหวัด ตั้งเป้าภายใน 3 เดือน จํานวนผู้ป่วยนอกไม่เพิ่ม ลดระยะเวลารอคอยได้ชัดเจน แก้ปัญหาผู้ป่วยล้นเตียง ลดความแออัดและการส่งต่อเข้า กทม.
วันนี้ (21 พฤศจิกายน 2562) ที่โรงพยาบาลปทุมธานี จ.ปทุมธานี นางสาวเรวดี รัศมิทัต ที่ปรึกษารัฐมนตรีว่าการกระทรวงสาธารณสุข นพ.ประพนธ์ ตั้งศรีเกียรติกุล คณะที่ปรึกษารัฐมนตรีว่าการกระทรวงสาธารณสุข นพ.ยงยศ ธรรมวุฒิ รองปลัดกระทรวงสาธารณสุข นพ.สุระ วิเศษศักดิ์ ผู้ตรวจราชการกระทรวงสาธารณสุขเขตสุขภาพที่ 4 และคณะ ตรวจเยี่ยมติดตามการพัฒนาโรงพยาบาลจตุรทิศ โดยปทุมธานีเป็น 1 ใน 5 จังหวัดปริมณฑลที่ต้องได้รับการพัฒนาเป็นด่านหน้าลดความแออัดและการส่งต่อเข้า กทม.
นางสาวเรวดีกล่าวว่า รัฐบาลและกระทรวงสาธารณสุข ให้ความสําคัญกับการแก้ไขปัญหาความแออัดในโรงพยาบาลรอบปริมณฑลที่มีคนไข้นอกแต่ละวันจํานวนมาก เพื่อให้ประชาชนทุกคนได้รับบริการที่ดี ลดแออัด ลดรอคอย ลดส่งต่อ ด้วยแนวคิดพัฒนาโรงพยาบาลจตุรทิศใน 5 จังหวัด ได้แก่ นนทบุรี ปทุมธานี สมุทรปราการ สมุทรสาคร นครปฐม ให้มีความพิเศษแตกต่างจากโรงพยาบาลในต่างจังหวัดทั่วๆ ไป เนื่องจากเป็นพื้นที่ที่มีปัญหาความแออัดในโรงพยาบาลทุกระดับ ส่วนหนึ่งมาจากการเป็นพื้นที่ที่มีการเคลื่อนย้ายประชากรสูง โดยเกือบร้อยละ 50 ของผู้รับบริการเป็นคนนอกพื้นที่ โรงพยาบาลต้องรับภาระหนัก หากไม่มีการจัดระบบรองรับที่ดีจะเกิดปัญหาทั้งความแออัด ระยะเวลารอคอยรักษา และที่สําคัญผู้ป่วยล้นต้องถูกส่งต่อเข้าไปที่โรงพยาบาลใน กทม.
“โรงพยาบาลใน 5 จังหวัดทุกแห่งต้องได้รับงบอัดฉีดพิเศษลงไปเพิ่มเติม เป็นการพัฒนาเพิ่มศักยภาพโรงพยาบาลทั้งจังหวัด เพื่อดูแลประชาชนได้โดยไม่ต้องส่งต่อ ครอบคลุมทั้งคนในพื้นที่ตามทะเบียนราษฎร์และคนต่างถิ่นที่เข้ามาทํางาน” นางสาวเรวดีกล่าว
ด้านนพ.ประพนธ์ ตั้งศรีเกียรติกุล คณะที่ปรึกษารัฐมนตรีว่าการกระทรวงสาธารณสุข กล่าวว่า โครงการพัฒนาโรงพยาบาลจตุรทิศ เป็นการพัฒนาต่อเนื่องเพื่อแก้ปัญหาที่เรื้อรังมานานในระบบบริการ ในเรื่องการลดความแออัด ลดระยะเวลารอคอย การไม่มีเตียงนอนเพียงพอกับจํานวนผู้ป่วย โดยจะเริ่มดําเนินการตั้งแต่มกราคม 2563 ตั้งเป้าภายใน 3 เดือน จํานวนผู้ป่วยนอกของโรงพยาบาลใน 5 จังหวัดต้องไม่เพิ่ม ลดระยะเวลารอคอยตั้งแต่เริ่มทําบัตรจนถึงรับยากลับบ้าน และที่สําคัญการไม่มีปัญหาผู้ป่วยล้นเตียง อัตราการครองเตียงอยู่ที่ร้อยละ 90 โดยนําระบบไอที ระบบโลจิสติกส์ การคิดค้นนวตกรรม มาช่วย เป็นต้น
ทั้งนี้ ในระยะสั้นจะได้จัดสรรงบเหลือจ่ายปีงบประมาณ 2563 ให้โรงพยาบาลทั้ง 5 จังหวัด เพื่อลงทุนในเรื่องครุภัณฑ์ทางการแพทย์ ระยะต่อไปจะผลักดันให้เป็นโครงการพิเศษเพื่อให้มีการพัฒนาต่อเนื่อง เป็นด่านหน้ามีศักยภาพเพียงพอที่จะดูแลประชาชนในเขตปริมณฑลได้ทุกระบบ ลดการส่งต่อ และช่วยลดความแออัด ด้วยการรับส่งต่อผู้ป่วยจากโรงพยาบาลใน กทม.
**************************** 21 พฤศจิกายน 2562
รัฐบาลไทย-ข่าวทำเนียบรัฐบาล-รองนายกรัฐมนตรีเปิดงานวันวัฒนธรรมไทยที่สาธารณรัฐคาซัคสถาน
วันอาทิตย์ที่ 13 สิงหาคม 2560
รองนายกรัฐมนตรีเปิดงานวันวัฒนธรรมไทยที่สาธารณรัฐคาซัคสถาน
เพื่อเป็นประธานร่วมในพิธีเปิดงานวันวัฒนธรรมไทย ในงานนิทรรศการโลก Astana Expo 2017
เมื่อวันที่ 12 สิงหาคม 2560 เวลา 09.00 น. (เวลาประเทศไทย) ที่กรุงอัสตานา สาธารณรัฐคาซัคสถาน พลเอก ธนะศักดิ์ ปฏิมาประกร รองนายกรัฐมนตรี และ พลอากาศเอก ประจิน จั่นตอง รองนายกรัฐมนตรี พร้อมด้วยคณะ ได้เดินทางไปยังสถานเอกอัครราชทูตไทยประจํากรุงอัสตานา เพื่อเข้าร่วมพิธีถวายพระพรเนื่องในโอกาสวันเฉลิมพระชนมพรรษา สมเด็จพระนางเจ้าฯ พระบรมราชินีนาถ ในพระบาทสมเด็จพระปรมินทรมหาภูมิพลอดุลยเดช บรมนาถบพิตร
จากนั้นในเวลา 13.00 น. พลเอก ธนะศักดิ์ ปฏิมาประกร รองนายกรัฐมนตรี และ พลอากาศเอก ประจิน จั่นตอง รองนายกรัฐมนตรี พร้อมด้วยคณะ ได้เดินทางไปยังอาคารศาลาไทยในงานนิทรรศการโลก Astana Expo 2017 เพื่อเป็นประธานร่วมในพิธีเปิดงานวันวัฒนธรรมไทย ณ ห้องนิทรรศการ 1 ด้วยการเข้าร่วมขบวนพาเหรดวัฒนธรรมไทยและตีกลองเป็นสัญลักษณ์ของการเปิดงาน โดยมีนายพิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม พลตํารวจโท วรศักดิ์ นพสิทธิพร ผู้ช่วยรัฐมนตรีประจําสํานักนายกรัฐมนตรี พลอากาศโท บรรจง คลายนสูตร์ ที่ปรึกษารองนายกรัฐมนตรี นายณัช ภิญโญวัฒนชีพ เอกอัครราชทูตไทยประจํากรุงอัสตานา และผู้แทนกระทรวงพลังงานกระทรวงวัฒนธรรม และกระทรวงดิจิทัลเพื่อเศรษฐกิจและสังคม เข้าร่วมพิธี จากนั้นจึงได้เยี่ยมชมนิทรรศการของหน่วยงานต่างๆ
ในการจัดงานนิทรรศการโลก Astana Expo 2017 ครั้งนี้กระทรวงพลังงานได้รับมอบหมายจากคณะรัฐมนตรีให้เป็นเจ้าภาพหลักในการจัดงาน โดยมีประเทศต่าง ๆ เข้าร่วมจัดนิทรรศการกว่า 115ประเทศและกว่า 10 องค์กรระหว่างประเทศ
สําหรับการจัดนิทรรศการในอาคารศาลาไทยดังกล่าว มีการนําเสนอในรูปแบบ EDUTAINMENT หรือ การเรียนรู้ควบคู่ความสนุก ประกอบไปด้วย 3 ห้องนิทรรศการหลัก คือ ห้องวิถีเรา วิถีไทย (Our Ways, Our Thai) ห้องปลูกพลังงาน ปลูกอนาคต (Farming the Future Energy) และห้องสร้างพลังงาน สร้างพลังไทย (Energy Creation Lab) ซึ่งแต่ละห้องจะมีการเผยแพร่ข้อมูลพลังงานไทย การประชาสัมพันธ์เอกลักษณ์ วัฒนธรรม และการท่องเที่ยวของไทย ซึ่งได้รับความสนใจจากผู้เข้าชมเป็นจํานวนมากในแต่ละวัน ทั้งนี้การจัดงานนิทรรศการโลก Astana Expo 2017 จัดขึ้นระหว่างวันที่ 10 มิถุนายน ถึง 10 กันยายน 2560
กลุ่มประชาสัมพันธ์และเผยแพร่ สํานักโฆษก
ข้อมูลโดย พลอากาศเอก มณฑล สัชฌุกร
โฆษกประจํารองนายกรัฐมนตรี (พลอากาศเอก ประจิน จั่นตอง)
รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี  17 เมษายน 2561
วันอังคารที่ 17 เมษายน 2561
สรุปข่าวการประชุมคณะรัฐมนตรี  17 เมษายน 2561
พลเอก ประยุทธ์  จันทร์โอชา นายกรัฐมนตรี เป็นประธานการประชุมคณะรัฐมนตรี
รัฐบาลไทย-ข่าวทำเนียบรัฐบาล-เอกอัครราชทูตสหพันธรัฐรัสเซียประจำประเทศไทย เข้าเยี่ยมคารวะ รองนายกรัฐมนตรี
วันจันทร์ที่ 24 กันยายน 2561
เอกอัครราชทูตสหพันธรัฐรัสเซียประจําประเทศไทย เข้าเยี่ยมคารวะ รองนายกรัฐมนตรี
เอกอัครราชทูตสหพันธรัฐรัสเซียประจําประเทศไทย เข้าเยี่ยมคารวะ รองนายกรัฐมนตรี
วันนี้ (24 ก.ย. 2561) เวลา 09.00 น. นายคีริลล์ บาร์สกี (Mr. Kirill Barsky) เอกอัครราชทูตสหพันธรัฐรัสเซียประจําประเทศไทย เข้าเยี่ยมคารวะ พลอากาศเอก ประจิน จั่นตอง รองนายกรัฐมนตรี ในโอกาสพ้นจากตําแหน่ง ณ ห้องรับรอง 1 ตึกบัญชาการ 1 ทําเนียบรัฐบาล สรุปสาระสําคัญ ดังนี้
รองนายกรัฐมนตรีแสดงความขอบคุณเอกอัครราชทูตสหพันธรัฐรัสเซียฯ ที่มีส่วนสําคัญในการส่งเสริมความสัมพันธ์ระหว่างทั้งสองประเทศให้แน่นแฟ้นยิ่งขึ้น ตลอดระยะเวลาที่ดํารงตําแหน่ง และย้ําว่ารัฐบาลไทยพร้อมสานต่อความสัมพันธ์และร่วมมือกับเอกอัครราชทูตสหพันธรัฐรัสเซียฯ คนใหม่อย่างเต็มที่
ทั้งสองฝ่ายยินดีที่ความสัมพันธ์ไทย – รัสเซีย ดําเนินมายาวนานกว่า 120 ปี และมีความใกล้ชิดขึ้นในทุกระดับ โดยเฉพาะความร่วมมือด้านการค้าการลงทุนระหว่างกันที่เพิ่มขึ้นกว่า 55.68% เนื่องจากนักลงทุนรัสเซียมีความสนใจลงทุนในประเทศไทย อาทิ โครงการระเบียงเขตเศรษฐกิจภาคตะวันออก (EEC) และโครงการสําคัญต่าง ๆ ของรัฐบาล และเมื่อเดือนกุมภาพันธ์ที่ผ่านมา มีนักธุรกิจรัสเซียกว่า 50 บริษัท เดินทางเยือนไทยเพื่อศึกษาลู่ทางการลงทุนในไทยอีกด้วย
ด้านการท่องเที่ยว ทั้งสองฝ่ายแสดงความยินดีที่การท่องเที่ยวไทย-รัสเซียมีพัฒนาการที่ดี โดยในปีนี้มีนักท่องเที่ยวรัสเซียเดินทางมาไทยมากถึง 1.4 ล้านคน ขณะเดียวกันก็มีนักท่องเที่ยวไทยเดินทางไปรัสเซียเพิ่มขึ้นเช่นกัน ทั้งนี้เอกอัครราชทูตสหพันธรัฐรัสเซียฯ แสดงความประสงค์ให้เพิ่มเส้นทางบินตรงไทย - รัสเซีย เพื่อส่งเสริมให้มีการท่องเที่ยวระหว่างสองประเทศมากยิ่งขึ้นต่อไป
ในการนี้ เอกอัครราชทูตสหพันธรัฐรัสเซียฯ ย้ําว่าไทยเป็นประเทศสําคัญในอาเซียนและอนุภูมิภาคลุ่มแม่น้ําโขงของรัสเซีย และสามารถเป็นพันธมิตรในด้านอื่น ๆ เพิ่มเติมได้ อาทิ ด้านคมนาคม พลังงาน วิทยาศาสตร์และเทคโนโลยี อากาศยาน และความมั่นคง
รัฐบาลไทย-ข่าวทำเนียบรัฐบาล-ที่ปรึกษา รมว.แรงงาน ลงพื้นที่มอบสิ่งของช่วยผู้ประสบอุทกภัย จ.พิจิตร
วันอังคารที่ 3 กันยายน 2562
ที่ปรึกษา รมว.แรงงาน ลงพื้นที่มอบสิ่งของช่วยผู้ประสบอุทกภัย จ.พิจิตร
รมว.แรงงาน มอบหมายให้ ที่ปรึกษา รมว.แรงงาน และคณะ ลงพื้นที่ อ.ทับคล้อ จ.พิจิตร มอบถุงยังชีพ น้ําดื่ม บะหมี่กึ่งสําเร็จรูป กระเป๋าผ้าเอนกประสงค์ และสิ่งของอุปโภคบริโภคของใช้ที่จําเป็นเพื่อบรรเทาความเดือดร้อนแก่ประชาชนผู้ประสบอุทกภัยจากพายุ ‘โพดุล’
วันนี้ (3 ก.ย.62) หม่อมราชวงศ์จัตุมงคล โสณกุล รัฐมนตรีว่าการกระทรวงแรงงาน มอบหมายให้ รองศาสตราจารย์ ดร.จักษ์ พันธ์ชูเพชร ที่ปรึกษารัฐมนตรีว่าการกระทรวงแรงงาน พร้อมด้วย นางเธียรรัตน์ นะวะมะวัฒน์ รองอธิบดีกรมการจัดหางาน โดยมี นายวิศิษฐ์ เบญจพิทักษ์กุล นายอําเภอทับคล้อ ให้การต้อนรับ มีหัวหน้าส่วนราชการและผู้แทนหน่วยงานสังกัดกระทรวงแรงงานร่วมลงพื้นที่ในครั้งนี้ด้วย ณ บริเวณหน้าวัดมงคลทับคล้อ ต.ทับคล้อ อ.ทับคล้อ จ.พิจิตร โดยที่ปรึกษา รมว.แรงงาน และคณะ ได้นําน้ําดื่ม 720 ขวด บะหมี่กึ่งสําเร็จรูป 500 ห่อ กระเป๋าผ้าเอนกประสงค์ 150 ใบ ถุงยังชีพ 50 ชุด นําไปแจกจ่ายแก่ผู้ประสบอุทกภัย ผู้ประกันตน
ทั้งนี้ จากรายงานของกรมป้องกันและบรรเทาสาธารณภัย (ปภ.) ในวันนี้ (3 ก.ย.62) พบว่า จังหวัดพิจิตรมีพื้นที่ได้รับผลกระทบใน 9 อําเภอ ได้แก่ อําเภอทับคล้อ วังทรายพูน สามง่าม สากเหล็ก บางมูลนาก ตะพานหิน วชิรบารมี โพธิ์ประทับช้าง และเมืองพิจิตร มีตําบลได้รับผลกระทบ 25 ตําบล 108 หมู่บ้าน 5,468 ครัวเรือน พื้นที่การเกษตรเสียหาย 83,540 ไร่ สัตว์เลี้ยง 680 ตัว วัด/โรงเรียน 3 แห่ง มีผู้เสียชีวิตจากเหตุจมน้ํา 2 ราย ส่วนการให้ความช่วยเหลือสําหรับผู้เสียชีวิต ในส่วนของกระทรวงแรงงาน โดยสํานักงานประกันสังคมจังหวัดพิจิตรได้ตรวจสอบข้อมูลตามรายชื่อผู้เสียชีวิตในเบื้องต้น พบว่าผู้เสียชีวิตไม่เป็นผู้ประกันตนแต่อย่างใด เบื้องต้นจังหวัดพิจิตรให้ความช่วยเหลือตามระเบียบฯ รายละ 25,000 บาท และได้ประกาศเขตพื้นที่การให้ความช่วยเหลือฯ เพื่อให้การช่วยเหลือตามระเบียบ นอกจากนี้ อําเภอ และองค์กรปกครองส่วนท้องถิ่นได้ช่วยเหลือในเบื้องต้น และหน่วยงานจังหวัด ทหาร ได้เข้าสนับสนุน เครื่องมือ อุปกรณ์ และเจ้าหน้าที่ ในทุกพื้นที่ พร้อมกันนี้ได้เตรียมพร้อมเฝ้าระวัง ติดตามระดับน้ําของแม่น้ํา ติดตามสภาพอากาศ เพื่อเป็นการเตรียมรับสถานการณ์
รองศาสตราจารย์ ดร.จักษ์ฯ กล่าวว่า รมว.แรงงาน ยังได้กําชับให้ส่วนราชการในสังกัดกระทรวงแรงงานบูรณาการร่วมกันกับหน่วยงานในพื้นที่อย่างเข้มแข็ง รวมทั้งให้สถาบันและสํานักงานพัฒนาฝีมือแรงงานในพื้นที่จัดตั้งศูนย์ประสานงานช่วยเหลือประชาชน กรณีที่ประชาชนต้องการที่พักพิงให้พิจารณาพื้นที่หอพักของหน่วยงานเป็นศูนย์พักพิงชั่วคราวเพื่อบรรเทาความเดือดร้อน และภายหลังน้ําลดให้เจ้าหน้าที่เข้าไปสํารวจความเสียหายของบ้านเรือนและอุปกรณ์เครื่องใช้ในบ้าน เครื่องมือด้านการเกษตร รวมถึงยานพาหนะ เพื่อจัดทีมช่างให้บริการซ่อมแซม และอบรมให้ความรู้อีกด้วย ทั้งนี้ สถานประกอบการ ลูกจ้าง ผู้ประกันตน และประชาชนที่ได้รับผลกระทบจากพายุ 'โพดุล' สามารถขอรับความช่วยเหลือได้ที่หน่วยงานในสังกัดกระทรวงแรงงานทุกแห่งทั่วประเทศ หรือโทรสายด่วนกระทรวงแรงงาน 1506 ตลอด 24 ชั่วโมง
--------------------------------
กองเผยแพร่และประชาสัมพันธ์/
ชนินทร เพ็ชรทับ - ข่าว/
เฉลิมพล เนียมสกุล - ภาพ/
3 กันยายน 2562
รัฐบาลไทย-ข่าวทำเนียบรัฐบาล-สธ.เน้นให้ทุกโรงพยาบาลปฏิบัติตามมาตรการความปลอดภัยรถพยาบาล
วันพฤหัสบดีที่ 1 พฤศจิกายน 2561
สธ.เน้นให้ทุกโรงพยาบาลปฏิบัติตามมาตรการความปลอดภัยรถพยาบาล
ปลัดกระทรวงสาธารณสุข กําชับโรงพยาบาลอมก๋อย ดูแลครอบครัวพยาบาลที่เสียชีวิตจากอุบัติเหตุรถพยาบาลชนต้นไม้ขณะรับผู้ป่วยกลับจากโรงพยาบาลนครพิงค์ จ.เชียงใหม่
มอบรองปลัดกระทรวงสาธารณสุขเยี่ยมครอบครัวผู้เสียชีวิตและผู้บาดเจ็บ ให้ทุกโรงพยาบาลปฏิบัติตามมาตรการป้องกันและแก้ไขปัญหา การเกิดอุบัติเหตุของรถพยาบาลอย่างเคร่งครัด
วันนี้ (1 พฤศจิกายน 2561) ที่กระทรวงสาธารณสุข จ.นนทบุรี นายแพทย์สุขุม กาญจนพิมาย ปลัดกระทรวงสาธารณสุข ให้สัมภาษณ์กรณีรถพยาบาลโรงพยาบาลอมก๋อย ประสบอุบัติเหตุเสียหลักและชนต้นไม้ข้างทาง โดยรถพยาบาลคันนี้มีผู้ป่วย 1 คน ญาติ4คน พยาบาล2คน และพลขับ1นาย ได้รับบาดเจ็บ 6ราย และเสียชีวิต 2ราย เป็นพยาบาลชายและญาติผู้ป่วย ว่า ขอแสดงความเสียใจกับครอบครัวของพยาบาล และครอบครัวผู้ป่วยที่ญาติเสียชีวิตจากอุบัติเหตุครั้งนี้ได้มอบให้ นายแพทย์พิศิษฐ์ ศรีประเสริฐรองปลัดกระทรวงสาธารณสุข ลงพื้นที่ไปดูแลช่วยเหลือครอบครัวผู้เสียชีวิตและผู้บาดเจ็บอย่างเต็มกําลังขณะนี้ ได้ส่งตัวพยาบาล และญาติผู้ป่วยที่ได้รับผู้บาดเจ็บไปรักษาที่โรงพยาบาลจอมทอง ส่วนพลขับนอนสังเกตอาการที่โรงพยาบาลฮอด ได้กําชับให้นายแพทย์สาธารณสุขจังหวัดดูแลผู้บาดเจ็บทุกรายให้ได้รับการรักษาอย่างดีที่สุด
นายแพทย์สุขุม กล่าวว่า กระทรวงสาธารณสุข จะให้ความช่วยเหลือครอบครัวพยาบาลชายที่เสียชีวิต ขณะปฏิบัติหน้าที่ส่งต่อผู้ป่วยไปรับการรักษาที่โรงพยาบาลนครพิงค์ จ.เชียงใหม่ และรับผู้ป่วยอีกรายจากโรงพยาบาลนครพิงค์กลับมารักษาต่อที่โรงพยาบาลอมก๋อย รวมทั้งญาติผู้ป่วยที่เสียชีวิต เบื้องต้นจะได้รับเงินช่วยเหลือจากประกันอุบัติเหตุ เงินช่วยเหลือจากโรงพยาบาล และสิทธิอื่นๆ อยู่ระหว่างตรวจสอบเพื่อให้ครอบคลุมทุกสิทธิที่ควรจะได้รับการดูแลตามระเบียบ
“รัฐมนตรีว่าการกระทรวงสาธารณสุข ให้ความสําคัญกับมาตรฐานรถพยาบาล และมอบให้หารือกับหน่วยงานที่เกี่ยวข้อง เช่น กรมขนส่งทางบก เอ็มเทค สถาบันรับรองคุณภาพสถานพยาบาล สถาบันการแพทย์ฉุกเฉินแห่งชาติ เพื่อเพิ่มความปลอดภัยแก่บุคลากร ผู้ป่วยและญาติที่ใช้รถพยาบาล และขอให้โรงพยาบาลถือปฏิบัติตามมาตรการป้องกันการเกิดอุบัติเหตุของรถพยาบาลอย่างเคร่งครัด โดยให้จํากัดความเร็วของรถพยาบาล ใช้ความเร็วเป็นไปตามกฎหมายกําหนด ไม่เกิน80กม./ชม. หรือไม่เกินที่กฎหมายกําหนด ผู้ขับขี่ต้องผ่านการอบรมหลักสูตรฝึกอบรมพนักงานขับรถพยาบาลของกระทรวงสาธารณสุข รถพยาบาลติดตั้งอุปกรณ์GPSทุกคันและติดตั้งกล้องวงจรปิดบันทึกภาพ ห้ามขับรถฝ่าสัญญาณไฟแดงทุกกรณี นอกจากนี้ขอให้คํานึงถึงเวลาทํางานที่เหมาะสมของบุคลากรสาธารณสุขทุกระดับด้วย”นายแพทย์สุขุม กล่าว
****************************************** 1พฤศจิกายน2561
รัฐบาลไทย-ข่าวทำเนียบรัฐบาล-เดินหน้า 5G ยกระดับประเทศ
วันจันทร์ที่ 17 สิงหาคม 2563
เดินหน้า 5G ยกระดับประเทศ
--
#ไทยคู่ฟ้า น.ส.รัชดา ธนาดิเรก รองโฆษกประจําสํานักนายกรัฐมนตรี เปิดเผยผลการประชุมคณะกรรมการขับเคลื่อน 5G แห่งชาติ นัดแรกปี 2563 โดยที่ประชุมมีมติเห็นชอบร่างแผนปฏิบัติการว่าด้วยการส่งเสริมการใช้ประโยชน์ 5G ของประเทศไทย ระยะที่ 1 แบ่งการพัฒนาเป็น 2 ช่วง ช่วงที่ 1 ระหว่างปี 2564-2565 และช่วงที่ 2 ระหว่างปี 2566-2570 ซึ่งมีตัวชี้วัดที่สําคัญคือ
• โครงข่าย 5G มีความเร็วไม่ต่ํากว่า 100 Mbps ในเขตพื้นที่เทศบาล และ 50 Mbps ในทุกพื้นที่
• โครงข่าย 5G ที่เข้าถึงร้อยละ 98 ของประชากรทุกพื้นที่ของเขตส่งเสริมเศรษฐกิจพิเศษในพื้นที่ EEC และประชากรทั้งหมดในแต่ละจังหวัดที่ได้รับการประกาศเขตให้เป็น Smart City
นอกจากนี้ ที่ประชุมยังเห็นชอบโครงการนําร่องเพื่อต่อยอดการใช้ประโยชน์ 5G ของไทยในระยะสั้น ประกอบด้วย
1. โครงการนําร่องเกษตรดิจิทัลด้วยเทคโนโลยี 5G ได้แก่ โครงการนําร่องเกษตรดิจิทัลด้วยเทคโนโลยี 5G ณ ศูนย์ฝึกอบรมผาหมี อ.ดอยตุง จ.เชียงราย และโครงการนําร่องเกษตรดิจิทัลด้วยเทคโนโลยี 5G ณ โครงการร้อยใจรักษ์ อ. แม่อาย จ.เชียงใหม่
2. โครงการนําร่องโรงพยาบาลอัจฉริยะ (Smart Hospital) ในโรงพยาบาลศิริราชเป็นแห่งแรกของประเทศไทย ซึ่งเป็นโครงการต้นแบบการประยุกต์ใช้เทคโนโลยี 5G และ Critical Technology เพื่อพัฒนาบริการสาธารณสุขในรูปแบบใหม่ ตั้งแต่กระบวนการพยากรณ์ความเสี่ยง การป้องกันโรค และการรักษาทั้งการบริการการแพทย์ฉุกเฉิน ผู้ป่วยโรคไม่ติดต่อเรื้อรัง NCD ไปจนถึงการบริหารจัดการทรัพยากรของโรงพยาบาล
ไม่เพียงเท่านั้น ที่ประชุมยังเห็นชอบในหลักการของมาตรการส่งเสริมและเพิ่มประสิทธิภาพการประยุกต์ใช้เทคโนโลยี 5G ในภาคอุตสาหกรรม ที่มี Promotion Packages ประกอบด้วย
1) มาตรการส่งเสริมการใช้โครงสร้างพื้นฐานร่วมกัน ที่กําหนดให้การวางระบบโครงข่ายไฟเบอร์เพื่อบริการอินเทอร์เน็ตความเร็วสูงเป็นสาธารณูปโภคเช่นเดียวกับระบบน้ําและไฟ
2) มาตรการยกเลิกและลดข้อจํากัดเพื่อส่งเสริมการนําเทคโนโลยี 5G ไปใช้ประโยชน์ โดยพิจารณาอนุญาตให้ใช้คลื่นความถี่ร่วมกันได้ สามารถลดขั้นตอนการติดตั้งสถานีฐานในพื้นที่ที่ไม่ใช่ที่อยู่อาศัย โดยไม่บังคับให้ทําประชาพิจารณ์
3) มาตรการภาษีส่งเสริมการวางโครงข่ายไฟเบอร์ ส่งเสริมการลงทุนขยายโครงข่าย เช่น การลดภาษีเงินได้ (Corporate Tax) สําหรับการลงทุนในโครงข่าย และอุตสาหกรรมอื่น เช่น โรงงาน อาคาร หมู่บ้าน
4) มาตรการส่งเสริมการลงทุนเพื่อเพิ่มประสิทธิภาพ ที่ควรมีมาตรการ BOI เพื่อส่งเสริมการลงทุนพัฒนาระบบการผลิตในโรงงานอุตสาหกรรม ให้เป็นระบบอัตโนมัติอย่างเต็มรูปแบบ
สําหรับคณะกรรมการชุดนี้ มีอํานาจหน้าที่สําคัญในการกําหนดทิศทางการขับเคลื่อนยุทธศาสตร์ 5G ของประเทศ ต่อยอดการใช้ประโยชน์ของเทคโนโลยี 5G ภายหลังจากที่ผู้ประกอบกิจการโทรคมนาคมได้ประมูลคลื่นความถี่และลงทุนขยายโครงข่ายในพื้นที่ต่าง ๆ เพื่อให้ทุกภาคส่วนที่เกี่ยวข้องได้เตรียมความพร้อมรองรับการใช้งานเทคโนโลยี 5G
รัฐบาลไทย-ข่าวทำเนียบรัฐบาล-ประธานกรรมการมูลนิธิเพื่อสัมพันธภาพไทย - จีน และรองเลขานุการสมาคมไทย-เนปาลี แห่งประเทศ มอบเงินบริจาคช่วยเหลือผู้ประสบภัยน้ำท่วมในภาคตะวันออกเฉียงเหนือ
วันพฤหัสบดีที่ 3 ตุลาคม 2562
ประธานกรรมการมูลนิธิเพื่อสัมพันธภาพไทย - จีน และรองเลขานุการสมาคมไทย-เนปาลี แห่งประเทศ มอบเงินบริจาคช่วยเหลือผู้ประสบภัยน้ําท่วมในภาคตะวันออกเฉียงเหนือ
ประธานกรรมการมูลนิธิเพื่อสัมพันธภาพไทย - จีน และรองเลขานุการสมาคมไทย-เนปาลี แห่งประเทศ มอบเงินบริจาคช่วยเหลือผู้ประสบภัยน้ําท่วมในภาคตะวันออกเฉียงเหนือ
วันนี้ (3 ตุลาคม 2562) เวลา 09.00 น. ณ ห้องรับรอง 1 ตึกบัญชาการ 1 ทําเนียบรัฐบาล นายชาลี ลิ้ม ประธานกรรมการมูลนิธิเพื่อสัมพันธภาพไทย - จีน นําคณะเข้าพบนายเทวัญ ลิปตพัลลภ รัฐมนตรีประจําสํานักนายกรัฐมนตรี เพื่อมอบเงินบริจาคเพื่อช่วยเหลือผู้ประสบภัยน้ําท่วมในภาคตะวันออกเฉียงเหนือของประเทศไทย สรุปสาระสําคัญดังนี้
รัฐมนตรีประจําสํานักนายกรัฐมนตรี กล่าวขอบคุณมูลนิธิเพื่อสัมพันธภาพไทย – จีน ในนามรัฐบาล ที่บริจาคเงินจํานวน 1,000,000 บาท เพื่อช่วยเหลือชาวไทยในพื้นที่ประสบภัยน้ําท่วมภาคตะวันออกเฉียงเหนือ ประเทศไทยกับจีนมีความสัมพันธ์อันดีมาอย่างยาวนาน เปรียบเสมือนบ้านพี่เมืองน้อง มีคนไทยเชื้อสายจีนในประเทศไทยจํานวนมาก ส่งผลให้ความสัมพันธ์ไทยกับจีนแน่นแฟ้นยิ่งขึ้น
โอกาสนี้ ประธานกรรมการมูลนิธิเพื่อสัมพันธภาพไทย – จีน ขอบคุณรัฐมนตรีประจําสํานักนายกรัฐมนตรีที่สละเวลามาให้การต้อนรับ และกล่าวว่าคนไทยและคนจีนก็เหมือนเป็นพี่น้องกัน เมื่อคนไทยมีความเดือดร้อน เราจะช่วยเหลือและดูแลกันให้ทุกปัญหาผ่านพ้นไปด้วยดี นอกจากนี้ มูลนิธิเพื่อสัมพันธภาพไทย – จีน ยินดีสนับสนุนและช่วยเหลือคนไทยเมื่อมีโอกาสในอนาคต
จากนั้น นายสมบัติ ราอี รองเลขานุการสมาคมไทย-เนปาลี แห่งประเทศ ได้นําคณะเข้าพบนายเทวัญ ลิปตพัลลภ รัฐมนตรีประจําสํานักนายกรัฐมนตรี เพื่อมอบเงินบริจาคเพื่อช่วยเหลือผู้ประสบภัยน้ําท่วมในภาคตะวันออกเฉียงเหนือของประเทศไทย จํานวน 100,000 บาท ด้วย
******************
รัฐบาลไทย-ข่าวทำเนียบรัฐบาล-กระทรวงอุตสาหกรรม เป็นเจ้าภาพในกิจกรรมส่งเสริมคุณธรรมจริยธรรม เนื่องในเทศกาลวิสาขบูชา พุทธศักราช 2561
วันอังคารที่ 29 พฤษภาคม 2561
กระทรวงอุตสาหกรรม เป็นเจ้าภาพในกิจกรรมส่งเสริมคุณธรรมจริยธรรม เนื่องในเทศกาลวิสาขบูชา พุทธศักราช 2561
กระทรวงอุตสาหกรรม เป็นเจ้าภาพในกิจกรรมส่งเสริมคุณธรรมจริยธรรม เนื่องในเทศกาลวิสาขบูชา พุทธศักราช 2561
วันนี้ 29 พฤษภาคม 2561 นายทองชัย ชวลิตพิเชฐ รองปลัดกระทรวงอุตสาหกรรม เป็นเจ้าภาพในกิจกรรมส่งเสริมคุณธรรมจริยธรรม เนื่องในเทศกาลวิสาขบูชา พุทธศักราช 2561 โดยมีผู้บริหาร ข้าราชการกระทรวงอุตสาหกรรม ร่วมกิจกรรม ณ วัดบวรนิเวศวิหาร เขตพระนคร กรุงเทพฯ